Ντέιβιντ Θιούλις

Ο Ντέιβιντ Θιούλις (, γεννημένος 20 Μαρτίου 1963) είναι Βρετανός ηθοποιός, σκηνοθέτης, σεναριογράφος και συγγραφέας. Οι πιο επιτυχημένοι εμπορικά ρόλοι του μέχρι σήμερα είναι αυτός του Ρέμους Λούπιν στις ταινίες Χάρρι Πότερ και του Ares στην ταινία Wonder Woman. Άλλες σημαντικές συμμετοχές αποτελούν οι ταινίες Naked (κερδίζοντας το βραβείο Α' Ανδρικού Ρόλου στο Φεστιβάλ Κινηματογράφου των Καννών), Dragonheart, Επτά χρόνια στο Θιβέτ, The Big Lebowski, Kingdom of Heaven, The Boy in the Striped Pyjamas, War Horse, The Theory of Everything και Macbeth. Έχει επίσης δώσει την φωνή του στις ταινίες James and the Giant Peach (1996), The Miracle Maker (2000) και Anomalisa (2015). Ο Θιούλις έχει συνδυάσει μια μεγάλη κινηματογραφική καριέρα με εξέχοντες ρόλους στην τηλεόραση, συμπεριλαμβανομένων του ρόλου του Cyrus Crabb στην τηλεοπτική σειρά Dinotopia και του ανταγωνιστή του V.M. Varga στην τρίτη σεζόν της σειράς Fargo.

Βιογραφία 
Γεννήθηκε ως David Wheeler στις 20 Μαρτίου 1963 στο Μπλάκπουλ του Λάνκασιρ. Είναι ο δεύτερος από τα τρία παιδιά της Maureen και του Alec Raymond Wheeler. Και οι δυο γονείς του εργάστηκαν στο μαγαζί του πατέρα του. Ως έφηβος, έπαιζε σε μια ροκ μπάντα που είχε το όνομα QED αλλά και κιθάρα σε μια punk ροκ μπάντα που λεγόταν Door 66.

Φοίτησε στο Highfield High School, ένα δημόσιο σχολείο στο South Shore του Μπλάκπουλ. Αργότερα σπούδασε μουσική και δραματική τέχνη στο Γκίλντχολ του Λονδίνου, από όπου αποφοίτησε το 1984. 

Το 1993 βραβεύτηκε στο φεστιβάλ των Καννών για την ερμηνεία του στην ταινία Γυμνός του Μάικ Λι.

Σκηνοθεσία 
Ο Θιούλις σκηνοθέτησε την ταινία Hello, Hello, Hello το 1995, με την οποία ήταν υποψήφιος για βραβείο BAFTA Καλύτερης Ταινίας Μικρού Μήκους. Επιπλέον έγραψε, σκηνοθέτησε και πρωταγωνίστησε στην ταινία Cheeky (2003). Ο Θιούλις είναι επίσης συγγραφέας ; το πρώτο του μυθιστόρημα,The Late Hector Kipling, είναι μια μαύρη κωμωδία που τοποθετείται στον κόσμο της τέχνης και κυκλοφόρησε από τις εκδόσεις Simon & Schuster το 2007.

Προσωπική ζωή 
Το 1992, ο Θιούλις παντρεύτηκε την σκηνοθέτη Sara Sugarman ; πήραν διαζύγιο το 1994. Αργότερα είχε μια σύντομη σχέση με την κόρη του Bill Oddie, Kate Hardie. Το 2001, ξεκίνησε μια σχέση με την ηθοποιό Anna Friel, την οποία συνάντησε σε μια πτήση για τις Κάννες. Έχουν αποκτήσει ένα παιδί μαζί. Η Friel και ο Θιούλις χώρισαν στα τέλη του 2010.

Φιλμογραφία

Κινηματογράφος

Τηλεόραση

Βιντεοπαιχνίδια

Βιβλία 
 The Late Hector Kipling (2007)

Βραβεία και υποψηφιότητες

Παραπομπές 

 David Thewlis is the 'Anonymous' actor who's everywhere, Los Angeles Times, 12 January 2012
 "Behind The Voice Actors - David Thewlis"
 "David Thewlis profile at FilmReference.com". Film Reference.com
 Grice, Elizabeth (4 May 2005). "'Anna has changed me for the better'" . London: The Telegraph
 "Up the Elephant and Round the Castle(1983–1985) - Full Cast & Crew". IMDb.com
 Morris, Clint (9 June 2004). "Interview: David Thewlis". Movie Hole
 "PICTURES: Colin Firth and Rachel Weisz on a Teignmouth film set"
 Mendelson, Scott. "Gal Gadot Releases First 'Wonder Woman' Image While Warner Bros. Announces The Cast". Forbes
 Osborn, Alex. "Wonder Woman: Harry Potter Actor David Thewlis Reportedly Cast as Villain Ares". IGN
 MacDonald, Marianne (26 September 2005). "Post-natal confession". The Daily Telegraph. London
 "Friel, David split after nine years" . Digital Spy. 14 December 2010

Εξωτερικοί σύνδεσμοι 
 David Thewlis on IMDb

Άγγλοι άνδρες ηθοποιοί φωνής
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης